ÚRAD VLÁDY SLOVENSKEJ REPUBLIKY
                sekcia vládnej legislatívy

					 	
Na rokovanie vlády SR
Dňa 21. septembra 2005
K materiálu 16456/2005
K bodu č. 17
 								 
S T A N O V I S K O
 
k návrhu nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č.  166/2004 Z. z., ktorým sa ustanovujú požiadavky na uvádzanie osiva repy do obehu – k novému zneniu

I.
Návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č.  166/2004 Z. z., ktorým sa ustanovujú požiadavky na uvádzanie osiva repy do obehu vypracovalo Ministerstvo pôdohospodárstva Slovenskej republiky na základe splnomocňovacieho ustanovenia § 2 ods. 1 písm. k) zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky a na vykonanie § 40a  zákona Národnej rady Slovenskej republiky č. 291/1996 Z. z. o odrodách a osivách v znení neskorších predpisov a na rokovanie vlády Slovenskej republiky ho predkladá minister pôdohospodárstva Slovenskej republiky Zsolt Simon.
II.

Cieľom predloženého návrhu je preberať Smernicu Rady 2004/117/ES a zároveň vykonávať úpravy nesprávnych údajov a textov v platnom znení nariadenia vlády č. 166/2004 Z.z. , ktorým sa ustanovujú požiadavky na uvádzanie osiva repy do obehu.
Predložený návrh nariadenia nebude mať dopad na štátny rozpočet, rozpočet obcí, vyšších územných celkov, na zamestnanosť, životné prostredie, ani na podnikateľské prostredie. 
Materiál sa na rokovanie vlády SR predkladá bez rozporov. 

III.

Predmetný návrh bol prerokovaný v Legislatívnej rade vlády Slovenskej republiky dňa 13. septembra 2005.  Legislatívna rada vlády Slovenskej republiky po prerokovaní tohto návrhu nariadenia vlády odporučila návrh dopracovať podľa jej pripomienok a na rokovanie vlády Slovenskej republiky ho predložiť v novom upravenom znení.

IV.

Sekcia vládnej legislatívy Úradu vlády Slovenskej republiky konštatuje, že v novom znení návrhu nariadenia vlády Slovenskej republiky sú pripomienky Legislatívnej rady vlády Slovenskej republiky zapracované ( 14 pripomienok).    
                                                                             
Sekcia vládnej legislatívy Úradu vlády Slovenskej republiky preto odporúča vláde Slovenskej republiky návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č.  166/2004 Z. z., ktorým sa ustanovujú požiadavky na uvádzanie osiva repy do obehu v predloženom znení schváliť s nasledujúcimi pripomienkami:

K bodu 10
-	v § 9 ods. 1 je potrebné slová „Pri dočasnom ohrození zásobovania“  nahradiť slovami „Ak je dočasne ohrozené zásobovanie“.

K bodu 12
-	za slovom „autorizácia“ je potrebné uviesť odkaz na príslušný právny predpis.

Bratislava 20. septembra 2005
Vypracoval: M. Hatala

Štefan  G r m a n
generálny riaditeľ
sekcie vládnej legislatívy